stanford-oval/wikipedia huggingface dataset:
זכויות להט"ב בפרו
הכרה במערכות יחסים חד מיניות > נישואים חד מיניים > הכרה בנישואים שנערכו בחו"ל

ב-16 בספטמבר 2016, בית הדין לרישום של המרשם הלאומי לזיהוי ומעמד אזרחי (RENIEC) פסק לטובת זוג חד מיני אשר נישא בחו"ל, בהתחשב בכך שנישואים חד מיניים אינם סותרים את החוק והסדר הבינלאומי. בני הזוג, אשר נישאו בבלגיה, ביקשו לרשום נכס שרכשו במדינה. עם זאת, הרשם הציבורי סירב. ב-3 בפברואר קבע בית המשפט כי הדין החל במקרה זה הוא הדין הבלגי ולא החוק הפרואני. ככזה, קבע כי בני הזוג יכולים לרכוש ולרשום נכס בפרו. הרשם הציבורי שוב סירב ואמר כי על אף שבמקרה זה הנישואים נערכו על פי החוק הבלגי, הדבר סותר את החוק והסדר הבינלאומי על פי אמנות שנחתמו על ידי פרו. בספטמבר, בית המשפט קבע כי הנישואים אינם יכולים להיות עולים בקנה אחד עם הסדר הציבורי הבינלאומי מכיוון שנישואים חד מיניים מותרים במדינות רבות ושוב קבע כי החוק הפרואני אינו חל על המקרה מכיוון שמדובר בנישואים המנוהלים על פי חוקי בלגיה. כתוצאה מכך, לזוגות חד מיניים שנישאו במדינה זרה יהיו רשאים לרשום נכסים שרכשו בפרו ויוכרו זכויותיהם הכלכליות.
בפסק דין שפורסם ב-9 בינואר 2017, בית המשפט החוקתי ה-7 של לימה הורה ל-"RENIEC" להכיר ולרשום נישואים של זוג חד מיני, אוסקר אוגרטצ'ה ופידל ארוצ'ה, שנישאו בעבר במקסיקו סיטי. בית המשפט קבע כי אי הכרה בנישואים חד מיניים שנערכו במדינות אחרות תהיה מפלה ביותר ומנוגדת הן לחוקה הפרואנית והן להוראות של חוקות בינלאומית רבות. בית המשפט מצא כי "הסיבה היחידה שבגינה לא הוכרו הנישואים היא משום שנכרתו בין בני אותו המין", בעוד טענה זו "אינה סבירה ואובייקטיבית". בנוסף, ציטט תקדימים בינלאומיים רבים, כולל אטלה ריפו ובנותיו נגד צ'ילה ואוברגפל נגד הודג'ס. "RENIEC" הצהיר כי יערער על פסק הדין לבית המשפט העליון לצדק של לימה. בית המשפט העליון לצדק דחה את התיק במרץ 2018, מכיוון שאוגרטצ'ה הגיש את התביעה נגד "RENIEC" שישה ימים מאוחר מדי. אולם בית המשפט לא פסק לגופו של עניין. אוגרטצ'ה הודיע על כוונתו לערער לבית המשפט לחוקה. בית המשפט דן בתיק ב-20 ביוני 2018. ב-3 בנובמבר 2020, בית המשפט לחוקה הצביע בעד 3–4 לדחות את עתירתו של אוגרטצ'ה לרשום את נישואיו ב-"RENIEC". אוגרטצ'ה הוא מייסד התנועה ההומוסקסואלית של לימה, קבוצת תמיכה להט"ב פרואנית שנוסדה בשנת 1982.
באפריל 2019, הורה בית המשפט החוקתי האחד-עשר של בית המשפט העליון לצדק בלימה לרשום את הנישואים החד-מיניים של סוזל פאראדס וגרייס אלחובין, שנישאו ב-2016 במיאמי.
באפריל 2019 דווח כי ארבעה תיקים המבקשים הכרה בנישואים חד מיניים בפרו תלויים ועומדים. אחד מהם מדבר על נישואים שנערכו בחו"ל, שבגינם ביקשו בני הזוג הכרה בפרו באמצעות תביעה משפטית. אחר הובא על ידי אזרח פרואני המבקש את הזכות להינשא לבן זוגו החד-מיני בפרו מבית משפט בלימה. נלי פארדס רוחאס, תובעת ציבורית של "RENIEC", קראה לקונגרס הפרואני להכשיר נישואים חד מיניים בחוק.
הגנה מפני אפליה

סעיף 2.2 לחוקת פרו קובע כי "לכל אדם הזכות לשוויון בפני החוק. אין להפלות אדם על בסיס מוצא, גזע, מין, שפה, דעה, מצב כלכלי, או כל מאפיין ייחודי אחר" בעוד ניתן לכלול נטייה מינית וזהות מגדרית תחת "כל תכונה מבדלת אחרת", אך אינן מוזכרות במפורש.
עם זאת, מאז מאי 2004, קוד הנוהל החוקתי (חוק 28.237) קובע במפורש כי ניתן להשתמש בכתב האמפארו, מונח ברוב מדינות העולם הדוברות ספרדית לערובה חוקתית להגנה על אנשים מפני איום או הפרה של הזכויות המוכרות בחוקה, במקרה של אפליה המבוססת על אפליה על רקע נטייה מינית.
ביולי 2013, הקונגרס הצביע נגד, 56–27 עם 18 נמנעים, הצעת חוק לתיקון חוקי פשע השנאה של פרו כך שיכללו נטייה מינית וזהות מגדרית.
עד פברואר 2016, נוסח חוק עונשין חדש שהיה תלוי ועומד בוועדת המשפטים וזכויות האדם אשר יקבע הגנה מפורשת עבור תושבי להט"ב מפני אפליה, רדיפה והסתה לשנאה. כדי לשבור את המבוי הסתום הפוליטי בתוך הקונגרס, צו ממשלתי (מספר 1323) המוסיף את המונחים נטייה מינית וזהות מגדרית לחוקי פשעי שנאה ומניעת אפליה קיימים, פורסם בעיתון הרשמי של המדינה, עם כניסת חוק העונשין החדש לתוקף ב-7 ינואר 2017. הצו הוצא על ידי הנשיא הנבחר לאחרונה פדרו פבלו קוצ'ינסקי.
עם זאת, במאי 2017, הקונגרס הפרואני הצביע ב-66 קולות מול 29 כדי להסיר את הוראות הצו מחוקי פשעי השנאה ונגד אפליה. לחברי המפלגה הלאומנית הגדולה בקונגרס, פופולאר פורס, שמנהיגה הפסיד לקוצ'ינסקי בבחירות 2016, הצטרפו חברי מפלגת הברית להתקדמות, כדי להסיר את ההוראות שהונפקו בצו. אף על פי כן, הנשיא קוצ'ינסקי הטיל וטו על החקיקה, וחברי המפלגות המתנגדות מאז לא הצליחו לעקוף את הווטו שלו. החל מנובמבר 2018, על פי סעיפים 46 ו-323 לחוק העונשין, הצו שניתן בשנת 2017 על איסור של אפליה, הסתה לאפליה ופשעי שנאה על בסיס נטייה מינית וזהות מגדרית מוגדר כחוק.
בשנת 2020, בית הדין האינטר-אמריקאי לזכויות אדם קבע שאזול רוחאס מרין, אישה טרנסג'נדרית, עברה עינויים במעצר משטרתי בשנת 2008 בה הייתה מוגדרת עוד כגבר הומוסקסואל.
הגנה מפני אפליה > חוקים אזוריים

בנוסף לצו 2017 האוסר על אפליה נגד תושבי להט"ב ברחבי המדינה, מספר אזורים ומחוזות חוקקו חוקים משלהם נגד אפליה המכסים בין היתר נטייה מינית וזהות מגדרית אלה כוללים את האזורים: אייקוצ'ו, לה ליברטד, לורטו, מוקיואגוא, סן מרטין, טקנה, אוקאיאלי, המחוזות: אלטו סלבה אלגרה, קסטיליה, מיראפלורס ופואבלו ליברא. לאחרים ישנן הגנות בשטחם אך רק על בסיס נטייה מינית בהם: אמזונה, אפורימאק, קאלאו, הואנקאבאליקה, הואנוקו, איקה, ג'ונין ומדר דה דיוס כמו גם מחוזות קאג'מרקה, קניטה, קוטרבו, למבאיק, לימה, פיורה, סנטה וסאלנה והמחוזות אנקון, צ'קלאקאיו, צ'רקאטו, ג'קובו האנטר, חסוס מריה, לינס, מג'ס, מיראפלורס (ארקיפה), מורופון, פצ'אקמק, פיקסי, סן איסידרו, סן חואן דה לוריגנצ'ו, סן מיגל, סאניה, סנטה אניטה, סנטה מריה דל. מאר, סנטיאגו דה סורקו ווילה אל סלבדור.
זהות מגדרית

טרנסג'נדרים רשאים לשנות את שמם כך שיתאים לזהותם המגדרית. עם זאת, במאי 2014, בית המשפט החוקתי בפרו קבע שאישה טרנסג'נדרית אינה יכולה לשנות את מגדרה במסמך הזהות הלאומי שלה. ב-21 באוקטובר 2016, בית המשפט הפך את החלטתו משנת 2014, בה קבע כי מין יכול להיות מוגדר רק כביולוגי וכרומוזומלי. בפסיקה חדשה זו, שפורסמה ב-8 בנובמבר, הודה בית המשפט שישנם אנשים שלא מוגדרים רק על ידי המין הביולוגי שלהם, בעוד יש לקחת בחשבון גם את המציאות הנפשית והחברתית שלהם. לפיכך, בית המשפט הכיר מאז בזכותם של טרנסג'נדרים לזהותם המגדרית. עם החלטה זו, טרנסג'נדרים בפרו עשויים להגיש בקשה לשינוי מגדר בפני שופט ללא צורך בחיוב העברת ניתוח להתאמה מגדרית. בכך, הצטרפה פרו למדינות אמריקה הדרומית: ארגנטינה, בוליביה, קולומביה, אקוודור ואורוגוואי אשר מקלות על דרישות לשינוי מגדרי.
ב-4 בנובמבר 2016, הוצגה בקונגרס הפרואני הצעת חוק המאפשרת לטרנסג'נדרים לשנות את מינם באופן חוקי ללא צורך בחיוב העברת ניתוח להתאמה מגדרית. הצעת החוק גם מבקשת לאפשר לטרנסג'נדרים גישה לדרכונים ולמסמכי זהות אחרים התואמים את זהותם המגדרית. החל ממרץ 2021, חוק הזהות המגדרית תלוי ועומד בבית המחוקקים, הנתמך על ידי חברות הקונגרס רוסיו סילבה סנטיסטבן, מוניקה סאוודרה, קרולינה ליזארגה וחבר הפרלמנט העצמאי ארלט קונטררס.
שירות צבאי

על פי סעיף 269 לחוק העונשין הצבאי משנת 1988, אנשי צבא ומשטרה שעסקו בפעילות הומוסקסואלית, היו עלולים להיענש בעונש של בין 60 יום ל-20 שנות מאסר או שחרור ללא כבוד מהכוחות. אף על פי שלא נאסר באופן מפורש להיות הומוסקסואל, מגייסים נהגו לדחות מועמדים שהם חושדים שהם הומוסקסואלים.
ב-9 ביוני 2004, בית המשפט החוקתי של פרו קבע כי מדובר בסוג של אפליה בלתי חוקתית לשחרר אנשים שביצעו מעשים הומוסקסואלים מהצבא, בהתחשב בעובדה שמתאפשרים מעשים הטרוסקסואלים מקבילים.
תרומת דם

גברים המקיימים יחסי מין עם גברים (MSM) רשאים לתרום דם בפרו ללא הגבלות. ביולי 2015, בתגובה לאישה לסבית שנדחתה מתרומת דם בשל נטייתה המינית, פרסם משרד הבריאות הודעה בגנות האירוע ואישר כי נטייתו המינית אינה מניעה לתרום דם.
עם זאת, כאשר הקומיקאית והמחזאית קרולינה סילבה סנטיסטבן ביקשה לתרום דם בתחילת 2018, בקשתה נדחתה על רקע נטייתה המינית. דה יורה, כללי תרומת דם בפרו אינם מונעים ממבקשים הומוסקסואלים לתרום, אם הם במצב בריאותי תקין, אם כי דה פקטו, מספר מכוני דם דחו תורמים אלה.
תנאי מחיה

החברה הפרואנית נחשבת בדרך כלל כעוינת עבור זכויות להט"ב מאחר שלכנסייה הקתולית ישנה השפעה רבה במדינה. עם זאת, הגישות כלפי הנושא הפכו בעלות קבלה רחבה יותר בשנים האחרונות, בהתאם למגמות ברחבי העולם. החקיקה והפסיקות האחרונות של בתי המשפט גם העניקו לתושבי להט"ב זכויות משפטיות רחבות יותר, כגון הזכות לתרום דם, זכותם של טרנסג'נדרים לשנות את מגדרם החוקי, הזכות לשרת בגלוי בצבא, והזכות להיות מוגנים מפני אפליה. מצעדי גאווה שנתיים מתקיימים בלימה, ארקיפה, טרוחיו, צ'יקלאיו, איקיטוס, פיורה, קוסקו וקייאו. בשנת 2017, המצעד של הבירה לימה משך מספרי שיא של משתתפים, במהלך לקחו חלק פוליטיקאים בולטים. במהלך מצעד הגאווה הראשון של לימה בשנת 2002, רוב המפגינים לבשו מסכות בדומה למצעדים הראשונים במדינות השכנות ארגנטינה וקוסטה ריקה כדי להימנע מרדיפות הציבור.
במאי 2015, "PlanetRomeo", רשת חברתית עבור להט"ב, פרסמה את אינדקס האושר הראשון שלה (GHI). גברים הומוסקסואלים מלמעלה מ-120 מדינות נשאלו על איך הם מרגישים לגבי השקפת החברה על הומוסקסואליות, איך הם חווים את הדרך שבה הם מיוחסים על ידי אנשים אחרים ועד כמה הם מרוצים מחייהם. פרו דורגה במקום ה-87 עם ציון "GHI" של 24.
תנאי מחיה > חינוך

תוכנית הלימודים הלאומית לחינוך הפרואנית לשנת 2016 כוללת מידע על נושאי נטייה מינית, מין ומגדר. נטייה מינית מתוארת רשמית כ-"משיכה רגשית ומינית כלפי אדם אחר אשר אינה בחירה מרצון שאדם עושה ברגע ואז משנה אותה. היא תוצאה של אינטראקציה מורכבת של נסיבות רבות במהלך החיים: ביולוגיים, היבטים קוגניטיביים וסביבתיים".
טבלת סיכום

| --- | --- |
פעילות הומוסקסואלית חוקית:  (מאז 1924)
גיל הסכמה שווה לזוגות הטרוסקסואלים:  (מאז 2012)
חוקים נגד אפליה בתעסוקה:  (מאז 2017)
חוקים נגד אפליה במתן סחורות ושירותים:  (מאז 2017)
חוקים נגד אפליה בכל התחומים האחרים (כולל אפליה עקיפה, דברי שנאה):  (מאז 2017)
חוקים נגד פשעי שנאה הכוללים נטייה מינית וזהות מגדרית:  (מאז 2017)
נישואים חד מיניים:  (מוצע, ממתין)
הכרה בזוגות חד מיניים (איחוד אזרחי, שותפות לחיים):  (מוצע, ממתין)
אימוץ משותף של זוגות חד מיניים: 
אימוץ ילד חורג על ידי זוגות חד מיניים: 
אימוץ על ידי יחידים ללא קשר לנטייה מינית: 
לסביות, הומואים וביסקסואלים מוצהרים רשאים לשרת בצבא:  (מאז 2009)
זכות לשינוי מגדר בחוק:  (מאז 2016)
גישה להפריה חוץ-גופית לזוגות לסביות: 
טיפולי המרה אסורים בחוק: 
פונדקאות מסחרית לזוגות גברים הומוסקסואלים: 
גברים המקיימים יחסי מין עם גברים רשאים לתרום דם:
ג'ימין

זהו שם קוריאני; שם המשפחה הוא .
| --- | --- |

 לידה:  13 באוקטובר 1995 (בן 29) פוסאן, קוריאה הדרומית 
 שם לידה:  박지민 
 שם במה:  Jimin 
 מוקד פעילות:  קוריאה הדרומית 
 תקופת הפעילות:  מ-2013
 מקום לימודים:  Global Cyber University 
 סוגה:  קייפופ R&B אלטרנטיבי
 סוג קול:  קונטרה-טנור 
 שפה מועדפת:  קוריאנית 
 חברת תקליטים:  ביג היט מיוזיק
 פרופיל ב-IMDb
 חתימה:  
 
פארק ג'י-מין (בקוריאנית: 박지민; נולד ב-13 באוקטובר 1995), המוכר כג'ימין, הוא זמר ורקדן דרום קוריאני. בשנת 2013, הוא ערך את הופעת הבכורה שלו כחבר בלהקת הבנים הדרום קוריאנית BTS, תחת חברת התקליטים ביג היט אנטרטיינמנט.
ג'ימין הוציא שלושה שירי סולו כחבר ב-BTS, "Lie" ב-2016, Serendipity (אנ') ב-2017, ו-"Filter" ב-2020, כולם הופיעו במצעד הדיגיטלי של גאון. ב-2018 הוא הוציא את שיר הסולו הראשון שלו, "Promise", ואף השתתף בכתיבתו. ב-2022 הקליט את הדואט "With You" (אנ') עם הא סאנג-וון (אנ') לפסקול הדרמה Our Blues (אנ'). ג'ימין הוציא את אלבום הסולו הבכורה שלו, Face (אנ'), בשנת 2023. הוא הגיע למקום הראשון בדרום קוריאה וביפן, ולמקום השני בארצות הברית, בעוד הסינגל השני שלו, "Like Crazy", הגיע לראשונה למקום הראשון בבילבורד הוט 100 בארצות הברית, מה שהפך אותו לאמן הסולו הקוריאני עם הדירוגים הגבוהים ביותר בהיסטוריה של בילבורד 200 וההוט 100 באותה תקופה, ולראשון שהופיע לראשונה במקום הראשון בהוט 100.
ביוגרפיה

ג'ימין נולד ב-13 באוקטובר 1995 במחוז ג'ומג'ונג, בוסאן שבקוריאה הדרומית. הוא משתייך לקלאן מיריאנג פארק (אנ'). משפחתו הקרובה כוללת את אמו, אביו ואח צעיר בשם ג'יהון. בצעירותו למד בבית ספר היסודי הודונג ובחטיבת הביניים יונסאן. במהלך חטיבת הביניים הוא למד באקדמיה לריקוד. לפני שהחל את קריירתו המוזיקלית, למד בבית הספר התיכון לאמנויות בוסאן והצטיין במחול מודרני. בשנת 2012 עבר אודישן בחברת ביג היט אנטרטיינמנט, בעצת אחד ממוריו, שהציע לו לעשות אודישן בחברת בידור. לאחר מכן עבר ג'ימין לבית הספר התיכון לאמנויות קוריאניות וסיים את לימודיו בשנת 2014. באוגוסט 2020 סיים ג'ימין לימודי תואר ראשון באוניברסיטת הסייבר העולמית, וזכה לפרס הצטיינות מנשיא האוניברסיטה. כיום, משלים ג'ימין תואר שני במנהל עסקים ובידור.
קריירה > 2013–הווה: BTS

ג'ימין היה המתאמן האחרון בביג היט שצורף להרכב שיהפוך בסופו של דבר ל-BTS. מבין שבעת חברי הלהקה, הוא בילה את פרק הזמן הקצר ביותר - שישה חודשים - כחניך לפני הופעת הבכורה. ב-13 ביוני 2013, הוא הופיע לראשונה כסולן ורקדן ב-BTS עם השיר "No More Dream" מתוך אלבום הסינגל הראשון שלהם 2 Cool 4 Skool. תחת BTS, הוציא ג'ימין ארבעה שירי סולו: ו-"Lie", "Filter" "Promise" "Serendipity". השיר "Lie" יצא בשנת 2016 כרצועה באלבום Wings, השיר "Serendipity" נכלל באלבום Love Yourself: Her שיצא בשנת 2017, ו-"Filter" נכלל ב-Map of the Soul: 7, שיצא בשנת 2020.
שלושת הסולואים של ג'ימין, "Lie", “Serendipity" ו-"(Serendipity (Full length edition", חצו את רף 100 מיליון ההשמעות בספוטיפיי. "Filter" שבר את השיא והפך לשיר עם הכי הרבה השמעות ב-24 השעות הראשונות לאמן קוריאני, וכן השיר שהגיע בזמן הקצר ביותר ל-20–60 מיליון השמעות בספוטיפיי. בנוסף, זהו הב-סייד הראשון שהיה מועמד לשיר השנה במצעד המוזיקה של Gaon. בשנת 2018, הוענק לו ביחד עם שאר חברי להקת BTS פרס הצטיינות התרבות החמישי של הווגוואן על ידי נשיא קוריאה הדרומית.
קריירה > 2014–הווה: קריירת סולו

בשנת 2014 שיתף ג'ימין שיתף פעולה עם חברו ללהקה ג'ונגקוק בשיר "Christmas Day", גרסה קוריאנית לשיר "Mistletoe" של ג'סטין ביבר, את מילות השיר הקוריאניות כתב ג'ימין. בהמשך, שיתף פעולה עם ג'ונגקוק בשנית בגרסת הכיסוי לשיר "We Don't Talk Anymore", שבוצע במקור על ידי צ'ארלי פות' וסלינה גומז. הגרסה פורסמה ב-2 ביוני 2017.
בשנת 2016 החל ג'ימין להשתתף בתוכניות אירוח שונות, בהן Hello Counselor,‏ Please Take Care of My Refrigerator,‏ God's Workplace,‏ Show! Core Core ואם קאונטדאון. בדצמבר השתתף בדואט עם לי טאמין מלהקת שייני, שבוצע בפסטיבל השירים של KBS. ב-30 בדצמבר 2018 הוציא ג'ימין את שיר הסולו הראשון שלו שלא תחת BTS,‏ "Promise". הואעלה לחשבון ה-SoundCloud של BTS. השיר נכתב על ידי ג'ימין וחברו ללהקה, RM, הולחן על ידי ג'ימין ו-Slow Rabbit, והופק על ידי האחרון. ב-24 בדצמבר 2020 הוציא ג'ימין הוציא שיר סולו נוסף שנקרא "Christmas Love", המתאר את זיכרונות ילדותו מהחגים. בשנת 2022, ג'ימין השתתף בפסקול של סדרת הטלוויזיה Our Blues (אנ'), פסקול הטלוויזיה הראשון בקריירה שלו. הסינגל, ששמו "With You" (אנ'), הוא דואט עם הא סונג-וואן (אנ') והוא שוחרר ב-24 באפריל.
בשנת 2021, השיר "Friends", שנכתב והופק על ידי ג'ימין, הופיע בפסקול הסרט נצחיים של אולפני מארוול. השיר פורסם במקור באלבום Map of the Soul: 7 של BTS משנת 2020.
בינואר 2023 השתתף ג'ימין בסינגל "Vibe" (אנ') של טאיאנג (אנ'), ולקח חלק גם בכתיבת השיר. זהו פרויקט הסולו הרשמי הראשון שלו מיוני 2022, אז הודיעה ביג היט על התמקדות חברי הלהקה בקריירת סולו משלהם. הסינגל זיכה את ג'ימין בכניסה הראשונה שלו כאמן סולו לבילבורד הוט 100, במקום ה-76. מאוחר יותר באותו חודש, הוא הוכרז כשגריר עולמי (אנ') של דיור וכשגריר מותג של טיפאני ושות' במרץ. החל מ-6 במרץ, "Promise" ו-"Christmas Love" זמינים בפלטפורמות סטרימינג ברחבי העולם כסינגלים רשמיים תחת שמו של ג'ימין. אלבום הסולו הראשון שלו, Face (אנ'), יצא ב-24 במרץ. הוא קבע מספר שיאי מצעדים ומכירות, והופיע לראשונה במקום הראשון בדרום קוריאה וביפן, ובמקום השני בארצות הברית, מה שהפך את ג'ימין לאמן הסולו הקוריאני עם הדירוג הגבוה ביותר בכל הזמנים בבילבורד 200. שני הסינגלים של האלבום, "Set Me Free Pt. 2" (אנ') ו-"Like Crazy", שיצאו ב-17 וב-24 במרץ בהתאמה, נכנסו להוט 100: הראשון הופיע לראשונה במקום ה-30, בעוד האחרון הופיע לראשונה במקום הראשון, מה שהפך את ג'ימין לאמן הסולו הדרום קוריאני הראשון בהיסטוריה שהגיע לראש המצעד. במאי, הוא השתתף, יחד עם Jvke ומוני לונג, בסינגל "Angel Pt. 1" (אנ') של קודאק בלאק ו-NLE צ'ופה, כחלק מפסקול הסרט "מהיר ועצבני 10".
ב-22 בדצמבר פורסם הסינגל "Closer Than This" (אנ'), זמן קצר לאחר שג'ימין התגייס (אנ') לצבא דרום קוריאה. הוא הוקלט במהלך ההפקה של Face, זהו שיר המוקדש לאוהדי BTS כהכרת תודה על תמיכתם.
ב-2 ביולי הוכרז על סדרת ריאליטי טיולים בת שמונה פרקים בשם Are You Sure?! בהשתתפות ג'ימין וג'ונגקוק. החל מ-8 באוגוסט, הסדרה תהיה זמינה בדיסני+ בבלעדיות כשמדי שבוע יצא פרק חדש. ב-19 ביולי פרסמה ביג היט את אלבום הסולו השני של ג'ימין, Muse (אנ'). מתוך האלבום פורסמו הסינגלים "Smeraldo Garden Marching Band" (אנ') ו-"Who" (אנ'). "Who" הפך לשיר הראשון של ג'ימין שהגיע היישר לראש שני המצעדים העולמיים של בילבורד.
השפעה

בשנת 2016 דורג ג'ימין כאיידול ה-14 הפופולרי ביותר בסקר שנתי שנערך בגאלופ קוריאה. ב-2017 הוא דורג במקום ה-7, ב-2018 וב-2019 דורג במקום הראשון. ג'ימין הוא האיידול היחיד שדורג במקום הראשון שנתיים ברציפות. בשנת 2018 זכה לתואר הסלבריטאי התשיעי המוזכר ביותר. ג'ימין אף נבחר כחבר להקת הבנים ה-17 הטוב ביותר על ידי העיתון הבריטי "הגרדיאן". בשנת 2018 זכה ג'ימין בפרס החודשי "K-Pop Top artist" מטעם Billboard x Peeper. הפרס נתרם לקרן החירום הבינלאומית של האומות המאוחדות לילדים (יוניצ"ף).
האגודה לשימור תרבות העניקה לג'ימין תעודת הוקרה ב-2019 על ביצוע בוצ'צ'ום (אנ'), ריקוד מעריצים קוריאני מסורתי, במהלך טקס פרסי המוזיקה של מלון לשנת 2018 ועל עזרתו בהפצת הריקוד מחוץ לקוריאה. באוקטובר 2021, הוא הפך לאיידול הראשון ששהה 34 חודשים רצופים בראש דירוג המוניטין של בראנד לאלילי קבוצות בנים והיחיד שעמד בראש הדירוג הכללי במשך שלוש שנים רצופות.
ג'ימין מצוטט לעיתים קרובות כמודל לחיקוי על ידי איידולים שונים בתעשיית הקיי-פופ שרבים מהם מנסים לחקות את סגנון הריקוד שלו, הגינונים והנוכחות הבימתית שלו. כלי תקשורת כינו אותו "איידול האיידולים", "התנ"ך של האיידול" ו"התנ"ך של הטירונים". אמנים שציינו אותו כמשפיע כוללים את ארתור מקינגדום (אנ'), ביק מ-MCND (אנ'), קים סי-הון מ-BDC (אנ'), ווצ'ול מניוקיד (אנ'), היונג'ין מסטריי קידס, וויונג מאייטיז, לים סה-ג'ון מויקטון (אנ'), הואינג קאי ובומגיו מ-TXT (אנ') וני-קי וג'יי מאנהיפן (אנ'). אישיות האינטרנט הבריטית אולי לונדון (אנ'), עבר 18 ניתוחים קוסמטיים בעלות של עד 150,000 פאונד כדי להידמות לג'ימין.
מגזין פורבס קוריאה כלל את ג'ימין ברשימת 40 הסלבריטאים העוצמתיים של פורבס קוריאה (אנ') לשנת 2024, במקום השביעי, מה שהפך אותו לסולן הקיי-פופ במיקום הגבוה ביותר ולסולן במיקום השני בגובהו ברשימה.
אמנותיות

שירתו של ג'ימין תוארה כעדינה ומתוקה. כרקדן, כתבה נואל דבו מהעיתון "elite daily" כי הוא זוכה לשבחים לעיתים קרובות על "תנועותיו החלקות והאלגנטיות". בסרט התיעודי "BTS Burn the Stage" אמר ג'ימין כי הוא רואה עצמו כפרפקציוניסט, והוסיף כי אף הטעויות הקטנות ביותר על הבמה מלחיצות אותו וגורמות לו להרגיש אשמה. הוא ציין כי הזמר הקוריאני ריין (אנ') הוא אחד ההשראות שלו והסיבות לכך שרצה להיות גם זמר וגם שחקן.
פילנתרופיה

בשנים 2016–2018, תמך פארק בבוגרי בית הספר היסודי שבו למד, בוסאן הודונג, באמצעות מימון התלבושות האחידות. לאחר שפורסמה הידיעה על סגירת בית הספר, הוא תרם מדי קיץ וחורף לחטיבת הביניים והעניק אלבומים כמתנה לכלל התלמידים. בתחילת 2019 תרם פארק 100 מיליון וון קוריאני (כ-88,000 דולר) למחלקת החינוך בבוסאן במטרה לסייע לתלמידים בעלי הכנסה נמוכה. בסך הכל, הועברו 30 מיליון וון קוריאני (כ-23,000 דולר) לבית הספר התיכון לאמנויות בוסאן, שבו ג’ימין למד. ביולי 2020 תרם ג'ימין 100 מיליון וון קוריאני, הפעם לקרן Jeonnam Future Education, לצורך הקמת קרן מלגות לתלמידים עם בעיות כלכליות.
ביולי 2021, ג'ימין תרם 100 מיליון וון לארגון "Rotary International", כדי לעזור לחולי פוליו. כמו בתרומות קודמות, ההטבה נעשתה באופן פרטי, אך הידיעה התפרסמה בספטמבר, כאשר מועדון rotary גו-סונג הציג כרזה המודה לו על התרומה. ב-12 באוקטובר 2021, הוא הוכרז כחבר במועדון "גרין נובל", קבוצה של תורמים מרכזיים לקרן "Green Umbrella Children's" שתרמו תרומות של 100 מיליון וון או יותר.
בספטמבר 2022, ג'ימין תרם תרומה אישית למשרד החינוך של גאנגוון-דו.
בפברואר 2023, הוא תרם 100 מיליון וון, באמצעות קרן יוניצ"ף הקוריאנית, לסיוע לילדים שנפגעו ברעידת האדמה בטורקיה ובסוריה.
חיים אישיים

מאז 2018, ג'ימין גר בהנאם-דונג, סיאול, דרום קוריאה, עם חבריו ללהקה. בשנת 2021 הוא רכש נכס באזור בשווי 5.3 מיליון דולר.
חיים אישיים > בריאות

בשנת 2017, במהלך סבב ההופעות של BTS, Wings, ג'ימין לא היה מסוגל להשתתף בקונצרט היחיד של הקבוצה במקאו, סין, עקב התכווצויות בצוואר ובכתפיו. בשנה שלאחר מכן, בהיותו בלונדון לסיבוב ההופעות העולמי של Love Yourself, הוא פרש מהקלטה של הופעה מתוכננת בתוכנית גרהם נורטון ביג היט הוציאה הצהרה לפיה ג'ימין "סובל מכאבי שרירים עזים בצוואר ובגב".
בשנת 2022 אושפז ג'ימין לאחר שסבל מכאבי בטן וכאב גרון קל. הוא עבר ניתוח דלקת התוספתן ב-31 בינואר, ואובחן כחיובי לקורונה.
חיים אישיים > שירות צבאי

ב-22 בנובמבר 2023, ביג היט הודיעה באמצעות ויורס (אנ') שג'ימין, יחד עם חבריו ללהקה RM, V וג'ונגקוק, החלו בתהליך הגיוס לביצוע שירות החובה הצבאי (אנ') שלהם. ב-12 בדצמבר הוא החל את שירותו הצבאי.
ב-18 בינואר 2024, אושר שג'ימין השלים את חמשת השבועות של האימון הבסיסי וסיים במקום הראשון כמתאמן מצטיין. הוא קיבל את אות החניך הטוב ביותר ממפקד האוגדה ונשבע כנציג כל החניכים ביחידתו.
דיסקוגרפיה

| --- | --- |
 :  ראו גם – דיסקוגרפיית האלבומים של BTS, דיסקוגרפיית הסינגלים של BTS
דיסקוגרפיה > אלבומי סטודיו

| שם | פרטי האלבום | מיקומי שיא במצעדים> קוריאה (אנ') | מיקומי שיא במצעדים> קנדה | מיקומי שיא במצעדים> גרמניה | מיקומי שיא במצעדים> איטליה | מיקומי שיא במצעדים> יפן (אנ') | מיקומי שיא במצעדים> הולנד | מיקומי שיא במצעדים> ניו זילנד | מיקומי שיא במצעדים> בריטניה | מיקומי שיא במצעדים> ארצות הברית | מיקומי שיא במצעדים> ארצות הברית עולמי | מכירות | תארים |
| --- | --- | --- | --- | --- | --- | --- | --- | --- | --- | --- | --- | --- | --- |
| Face (אנ') |  פורסם: 24 במרץ 2023  חברת תקליטים: ביג היט מיוזיק  פורמטים: CD, הורדה דיגיטלית, הזרמת מוזיקה | 1 | 10 | 7 | 29 | 1 | 35 | 8 | — | 2 | 1 |  עולמי: 1,700,000  קוריאה: 1,615,915  יפן: 248,839  ארצות הברית: 156,000  עולמי: 1,700,000 |  KMCA: מיליון  KMCA: פלטינה  RIAJ: פלטינה |
| Muse (אנ') |  פורסם: 19 ביולי 2024  חברת תקליטים: ביג היט מיוזיק  פורמטים: CD, הורדה דיגיטלית, הזרמת מוזיקה | 2 | 24 | 6 | 19 | 3 | 23 | 17 | 56 | 2 | 2 |  קוריאה: 771,129  יפן: 104,292  ארצות הברית: 74,000 |  KMCA: פלטינה×2  RIAJ: פלטינה |
דיסקוגרפיה > שירים שנכנסו למצעדים > כאמן ראשי

| כותרת | שנה | מיקומי שיא> קוריאה (אנ') | מיקומי שיא> אוסטרליה | מיקומי שיא> קנדה | מיקומי שיא> יפן | מיקומי שיא> יפן הוט 100 | מיקומי שיא> ניו זילנד | מיקומי שיא> בריטניה | מיקומי שיא> ארצות הברית | מיקומי שיא> מצעד שירי העולם הדיגיטליים | מיקומי שיא> בילבורד גלובל 200 | מכירות | תארים | אלבום |
| --- | --- | --- | --- | --- | --- | --- | --- | --- | --- | --- | --- | --- | --- | --- |
| "Promise" | 2018 | — | — | — | 2 | — | — | — | — | 2 | — |  יפן: 8,184 |  | סינגל שלא מתוך אלבום |
| "Christmas Love" | 2020 | — | — | — | 4 | — | — | — | — | 3 | — |  יפן: 7,158 |  | סינגל שלא מתוך אלבום |
| "With You" (אנ') (עם הא סאנג-וון (אנ')) | 2022 | 15 | — | — | 7 | — | 13 | — | — | — | 19 |  יפן: 8,553  ארצות הברית: 9,800  עולמי: 39,400 |  | Our Blues - הפסקול הרשמי (אנ') |
| "Set Me Free Pt. 2" (אנ') | 2023 | 24 | 71 | 45 | 1 | 59 | 4 | 30 | 30 | 1 | 8 |  יפן: 9,102  ארצות הברית: 63,000  עולמי: 42,000 |  | Face (אנ') |
| "Like Crazy" | 2023 | 11 | 23 | 21 | 9 | 43 | 5 | 8 | 1 | 1 | 2 |  יפן: 3,308  ארצות הברית: 296,000  עולמי: 86,000 |  MC: פלטינה  RIAA: פלטינה | Face (אנ') |
| "Angel Pt. 2" (אנ') (עם Jvke, בהשתתפות צ'ארלי פות' ומוני לונג) | 2023 | 128 | — | — | 12 | — | 23 | — | — | — | — |  יפן: 3,500 |  | סינגל שלא מתוך אלבום |
| "Closer Than This" (אנ') | 2023 | 42 | — | — | — | 84 | 3 | — | — | 1 | 55 |  יפן: 10,366 |  | Muse |
| "Smeraldo Garden Marching Band" (אנ') (בהשתתפות לוקו (אנ')) | 2024 | 44 | — | — | — | 77 | 6 | 46 | 88 | 1 | 16 |  יפן: 5,520  ארצות הברית: 11,000 |  | Muse |
| "Who" (אנ') | 2024 | 33 | — | 32 | — | 21 | 2 | 4 | 12 | — | 1 |  יפן: 7,520  ארצות הברית: 70,000  עולמי: 193,000 |  | Muse |
"—" מציין סינגל שלא נכנס למצעדים או לא הופץ באזור זה.
דיסקוגרפיה > שירים שנכנסו למצעדים > שיתופי פעולה

| שם | שנה | מיקומי שיא במצעדים> קוריאה (אנ') | מיקומי שיא במצעדים> קוריאה בילבורד | מיקומי שיא במצעדים> אוסטרליה | מיקומי שיא במצעדים> קנדה | מיקומי שיא במצעדים> יפן הוט 100 | מיקומי שיא במצעדים> ניו זילנד | מיקומי שיא במצעדים> בריטניה | מיקומי שיא במצעדים> ארצות הברית | מיקומי שיא במצעדים> מצעד שירי העולם הדיגיטליים | מיקומי שיא במצעדים> בילבורד גלובל 200 | מכירות | אלבום |
| --- | --- | --- | --- | --- | --- | --- | --- | --- | --- | --- | --- | --- | --- |
| "Vibe" (אנ') (טאיאנג (אנ') בהשתתפות ג'ימין) | 2023 | 5 | 4 | 48 | 59 | 32 | 8 | 96 | 76 | 1 | 12 |  יפן: 12,010  ארצות הברית: 20,000  עולמי: 22,000 | Down to Earth (אנ') |
| "Angel Pt. 1" (אנ') (קודאק בלאק, NLE צ'ופה, Jvke, ג'ימין, מוני לונג) | 2023 | 73 | — | — | 63 | 88 | 6 | 82 | 65 | — | 16 |  יפן: 7,752 (דיגיטלי) | מהיר ועצבני 10 - הפסקול (אנ') |
"—" מציין סינגל שלא נכנס למצעדים או לא הופץ באזור זה.